b'\n_START_ARTICLE_\nSundski otoki\n_START_PARAGRAPH_\nSundski otoki so oto\xc5\xa1ka skupina v Jugovzhodni Aziji, del Malajskega oto\xc4\x8dja, ki se razprostira med Indokino in Avstralijo na meji med Indijskim ter Tihim oceanom. Proti severu se nahaja Filipinsko oto\xc4\x8dje, vzhodno od njih pa otok Nova Gvineja._NEWLINE_Po velikosti jih nadalje lo\xc4\x8dujemo na Velike Sundske otoke na zahodu in Male Sundske otoke na vzhodu. Celotno skupino poleg \xc5\xa1tirih velikih sestavlja na tiso\xc4\x8de majhnih otokov, od tega jih je samo pod indonezijsko upravo ve\xc4\x8d kot 13.000._NEWLINE_Ve\xc4\x8dina ozemlja pripada Indoneziji, le najve\xc4\x8dji otok Borneo si delijo Indonezija, Malezija in Brunej, Timor pa Indonezija in dr\xc5\xbeava Vzhodni Timor.'